Շախե

Շախե ( ռուս.` Шахе), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 36 կմ հարավ-արևելք, իսկ Սոչիի կենտրոնից 44 կմ հյուսիս-արևմուտք, Շախե գետի ձախ ափին, ծովի մակարդակից 80 մ բարձրության վրա։

Բնակչությունը 

Շախե ավանում բնակվում են հայեր, հույներ, ռուսներ և ուկրաինացիներ, ովքեր զբաղվում են այգեգործությամբ, թեյի և ծխախոտի մշակությամբ, բանջարաբուծությամբ և անասնապահությամբ։ Ավանն ունի միջնակարգ դպրոց, գրադարան և ակումբ։

Պատմությունը 

Շախե գետի ափերին առաջին բնակավայրերը ի հայտ են եկել դեռևս քարի դարում։ Միջնադարում, մինչ 19-րդ դարի կեսերը, Շախե գետը իրենից ներկայացնում էր բնական սահման` շափսուղների և ուբիխների ցեղերի միջև։

1870-ական թվականներին, գյուղի տարածքում սկսեցին վերաբնակվել ռուսներ։ Հայերը եկել են շրջակա գյուղերից` 1948 թվականին։ 1961 թվականին գյուղն ընդգրկվել է Սոչի քաղաքի կազմի մեջ և ստացել միկրոշրջանի կարգավիճակ։ Շախե ավանի տնտեսության համար գլխավոր տեղ են զբաղեցնում գյուղատնտեսությունն ու զբոսաշրջությունը։

Ծանոթագրություններ 

Բնակավայրեր այբբենական կարգով
Կրասնոդարի երկրամասի գյուղական բնակավայրեր
Սոչի